సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
కన్నడలో 'బాహుబలి 2' విడుదలకి గ్రీన్ సిగ్నల్
కర్ణాటకలో బాహుబలి 2 సినిమా విడుదలవుతుందా కాదా అనే సందేహాలకి తెరపడింది. సత్యరాజ్ చేసిన...
| Updated:
Apr 22, 2017, 12:36PM IST
'తాను చేసిన వ్యాఖ్యల్ని దృష్టిలో పెట్టుకుని, తనపై వున్న ఆగ్రహాన్ని అంత మంది కలిసి పనిచేసిన బాహుబలి 2 సినిమాపై తీర్చుకోవద్దు' అని తమిళ నటుడు సత్యరాజ్ చేసిన క్షమాపణల ప్రకటనతో కన్నడ ప్రజా సంఘాలు దిగివచ్చాయి. సత్యరాజ్ కన్నడీగులకి క్షమాపణలు చెప్పడంతో ఆ సినిమా విడుదలకి ఒక విధంగా లైన్ క్లియర్ అయింది.
9 ఏళ్ల క్రితం తాను చేసిన వ్యాఖ్యలకిగాను కన్నడ ప్రజలకి క్షమాపణలు చెప్పుకుంటున్నాను అంటూ శుక్రవారం సత్యరాజ్ చేసిన ప్రకటనపై శనివారం స్పందించిన కన్నడ ప్రజా సంఘాలు.. బాహుబలి 2 విడుదలకి ఓకే చెబుతున్నట్టు స్పష్టంచేశాయి. అయితే, భవిష్యత్&zwnj;లో మాత్రం మళ్లీ కన్నడీగులపై ఎటువంటి అభ్యంతరకరమైన వ్యాఖ్యలు చేసినా ఊరుకునే ప్రసక్తే లేదు అని తేల్చిచెప్పాయి కన్నడనాట బాహుబలి 2 విడుదలని అడ్డుకున్న ప్రజా సంఘాలు. కన్నడనాట వెలువడిన ఈ ప్రకటన బాహుబలి 2 నిర్మాతలకి పెద్ద రిలీఫ్&zwnj;ని ఇచ్చే శుభ పరిణామమే అని అభిప్రాయాలు వినిపిస్తున్నాయి. అంతేకాకుండా బాహుబలి 2 విడుదల కోసం వేచిచూస్తున్న అభిమానులకి సైతం ఇది ఓ గుడ్ న్యూస్ లాంటిదే.